  Наталья Тетерина Ижкарысь «Удмуртия» издательствоын Удмуртиысь калык суредасьлэн Валентин Белыхлэн «Дун лул» адӟытонэз ужа. 18-тӥ толсуре усьтэм возьматонэ поттэм суредъёсын элькунысь пӧртэм удысысь 14 тодмо адямиосты адӟыны луэ. Со сярысь ивортодэтъя «Удмуртия» агентстволы книгапоттониысь валтӥсь суредась Юрий Лобанов вераз. Солэн кылъёсызъя, ваньмыз сямен ик ужъёс – со удмуртъёслэн портретъёссы. Суредъёсын Валентин Белых эшъёсызлэсь пушдуннезэс возьматэ. Графика амалэн кылдытэм тусбуйёс скульптуралы но кельшо, отын объёмез шӧдӥське, шуэ Юрий Лобанов Ачиз быръе, кинъёсын со эшъяське, кинъёс пыр со усьтэ удмуртлыкмес, удмурт дуннеез. Вань калыкъёсын со ачиз тодмо, малы ке шуоно соосыз тодыса гинэ, тусбуйзы пыр, синъёссы пыр лулзэс усьтыны со быгатэ. <…> Мыным потӥз, котькуд адямилэсь со быгатэм шедьтыны, шӧдыны мур-мур пушкысьтыз ӧжыт куректонзэ Юрий Лобанов, суредасьУдмуртилэн кунпусэзлэн но куншетэзлэн авторез пусъе, туннэ портрет суредасьёс трос ӧвӧл ни, малы ке шуоно та жанр туж шуг. Туссуредъёсты кылдытон понна быгатонлыкъёс кулэ. Со сяна, реализм тулкым али палэнэ кошке, тросгес суредасьёс абстракционизм ӧрез быръё. Валентин Белыхлэн но абстракциен пачылмем ужъёсыз трос вал, но берло дыре со реализме ик берытскиз, шуэ Лобанов. Солэн бырйыны луонлыкез вал туала тулкымъёсыз но реализмез. Туала мон шуисько - авангардизм, абстракционизм, постмодернизм. Но соин со вырыны ӧз ни азьланьты. <…> Мон бырйи ни, со шуэ. Али со тып-тып султӥз ни со сюрес вылэ: реализм, реализм, реализм гинэ, со шуэ. Мукетъёссэ ӧжыт курла, но со туж быгатэ созэ но, тазэ но Юрий Лобанов, суредасьСо верамъя, одӥг портретэз кылдытон понна Валентин Белыхлы 2-3 сеанс кулэ луиз. Та дыр авторлы героеныз кенешыны, солэсь пушдуннезэ валаны но сое кагаз вылэ выжтыны тырмиз. Тусбуйёсын серизэ Валентин Белых азьланьтыны малпа. Ватсалом «Дун лул» адӟытон «Удмуртия» издательстволэн галереяяз 1-тӥ тулыспалозь ужалоз. Чаклам арлыд: 6+ Тегъёс: Лулчеберет Ижкар Удмуртия адӟытон суредасьёс  